ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

 **Ո Ր Ո Շ ՈՒ Մ**

 \_ մարտի 2019 թվականի N - Լ

«ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱ­ՅԱՍ­ՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱ­ՐԵ­ԼՈՒ ՄԱ­ՍԻՆ» ՀԱՅԱՍՏԱՆԻ ՀԱՆ­ՐԱՊԵՏՈՒԹՅԱՆ ՕՐԵՆՔԻ ՆԱ­ԽԱԳԾԻ ՎԵՐԱ­­ԲԵՐ­ՅԱԼ ՀԱ­­­ՅԱՍ­­­ՏԱ­ՆԻ ՀԱ­Ն­ՐԱ­ՊԵ­­­ՏՈՒ­­ԹՅԱՆ ԿԱՌԱ­ՎԱ­­ՐՈՒ­­ԹՅԱՆ ԱՌԱ­ՋԱՐ­­ԿՈՒ­ԹՅԱՆ ՄԱՍԻՆ

 ------------------------------------------------------------------------------------------

Հիմք ընդունելով «Ազգային ժողովի կանոնակարգ» սահ­մանա­դրա­կան օրենքի 77-րդ հոդվածի 1-ին մասը՝ Հայաստանի Հանրա­պե­տու­թյան կառա­վա­րությունը ո ր ո շ ու մ է.

1. Հավանություն տալ «Վարչական իրավախախտումների վերաբերյալ Հայաս­տանի Հանրապետության օրենսգրքում լրացում կատարելու մասին» Հայաստանի Հան­րապետության օրենքի նախագծի (*Պ-016-21.02.2019-ՊԻ-011/0*) վերաբերյալ Հայաս­տա­նի Հանրապե­տու­թյան կա­­ռա­­վա­րու­թյան առաջար­կությանը:

2. Հայաս­տա­նի Հանրապե­տու­թյան կա­­ռա­­վա­րու­թյան առաջար­կությունը սահ­ման­ված կարգով ներկայացնել Հա­յաս­­­տա­նի Հան­րա­պե­տու­թյան Ազգային ժողովի աշխա­տա­կազմ:

Հայաստանի Հանրապետության

 ՎԱՐՉԱՊԵՏ Ն. ՓԱՇԻՆՅԱՆ

 2019 թ. մարտի

 Երևան

«ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍ­ՏԱ­ՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱ­ՐԵԼՈՒ ՄԱՍԻՆ» ՀԱ­ՅԱՍ­ՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱ­ԽԱ­ԳԾԻ (*Պ-016-21.02.2019-ՊԻ-011/0*) ՎԵՐԱ­ԲԵՐ­ՅԱԼ ՀԱ­­­ՅԱՍ­­­ՏԱ­ՆԻ ՀԱ­Ն­ՐԱ­ՊԵ­­­ՏՈՒ­­ԹՅԱՆ ԿԱՌԱ­ՎԱ­­ՐՈՒ­­ԹՅԱՆ ԱՌԱ­ՋԱՐ­­ԿՈՒ­ԹՅՈՒՆԸ

Հայաստանի Հանրապետության կառավարությունն առաջարկում է ձեռնպահ մնալ գործող օրենսգրքում ներ­կա­յացված օրենքի նախագծով առա­ջարկ­վող լրացումը կա­տարելուց ստորև ներ­կա­յաց­ված հիմնա­վոր­մամբ.

Նախագծի համաձայն վարչական պատասխանատվություն է նախատեսվում կառավա­րու­թյան անդամների, ինչպես նաև Կառավարությանը, վարչապետին, նախարարություն­նե­րին ենթակա պետական կառավարման համակարգի մարմինների ղեկավարների, Հայաստանի Հանրապետության դիվանագիտական ծառայության մարմինների. համայնքների ղեկավար­նե­րի և հանրային ծառայություն մատուցող մասնավոր ընկերության ղեկավարների կողմից պատգամավորի օրինական գործունեությանը խոչընդոտելու համար, որն արտահայտվել է Հա­յաստանի Հանրապետության օրենսդրությամբ պատգամավորին վերապահված իրա­վունք­­ներն ապահովելուց հրաժարվելու, դրանք ապահովելուց խուսափելու կամ այդ իրա­վունք­ների ապահովման ուղղությամբ խելամիտ գործողություններ չձեռնարկելու կամ պատ­գամավորի գործունեությանը ցանկացած այլ եղանակով խոչընդոտելով:

Այս առումով հարկ է նշել, որ «Ազգային ժողովի կանոնակարգ» սահմանադրական օրեն­քի 3-րդ, 12-րդ և 119-րդ հոդվածներով հստակ սահմանվում են Ազգային ժողովի պատ­գա­մա­վոր­ների և մշտական հանձնաժողովների լիազորությունները: Այսպես, 3-րդ հոդվածի 1-ին մա­սի 11-րդ կետի համաձայն պատգամավորն իրավունք ունի հարցումներով և առաջար­կու­թյուն­ներով դիմելու պետական և տեղական ինքնակառավարման մարմիններին և պաշ­տո­նա­տար անձանց: Նույն օրենքի 12-րդ հոդվածի 4-րդ կետը նույնպես սահմանում է մշտա­կան հանձ­նաժողովի նմանատիպ իրավունքը: Հիշյալ հոդվածով ամրագրված է նաև, որ պե­տա­կան և տեղական ինքնակառավարման մարմինները և պաշտոնատար անձինք պար­տավոր են երեքշաբաթյա ժամկետում քննարկել գրավոր հարցումը և գրավոր պատասխանել նրան: 119-րդ հոդվածի համաձայն պատգամավորներն ունեն Կառավարության անդամներին գրա­վոր հարցեր ուղղելու իրավունք, և հարցը ստանալուց հետո երեքշաբաթյա ժամկետում վար­չա­պետը կամ նրա հանձնարարությամբ Կառավարության անդամը գրավոր պատասխանում է հարցին:

«Ազգային ժողովի պատգամավորի գործունեության երաշխիքների մասին» օրենքի 6-րդ հոդ­վածի համաձայն իրավասու պաշտոնատար անձինք պարտավոր են երեքշաբաթյա ժամ­կե­տում քննարկել պատգամավորի գրավոր հարցումը կամ առաջարկը և գրավոր պատաս­խանել նրան, պատգամավորի բարձրացրած հարցի քննարկումը կազմակերպելու դեպքում հնարավորինս սեղմ ժամկետում տեղեկացնել նրան: Պատգամավորը հնարավորինս սեղմ ժամ­կետում ընդունելության իրավունք ունի Կառավարության անդամների, ինչպես նաև Կա­ռա­վարությանը, վարչապետին և նախարարություններին ենթակա պետական կառավարման համակարգի մարմինների ղեկավարների, Հայաստանի Հանրապետության դիվանագիտա­կան ծառայության մարմինների, համայնքների ղեկավարների կամ իր գրավոր հարցմանը, առաջարկին պատասխանելու իրավասություն ունեցող պաշտոնատար անձանց մոտ: Պատ­գա­մավորն օրենսդրությամբ սահմանված կարգով կարող է ներկա լինել պետական և տեղական ինքնակառավարման մարմինների նիստերին։

Վերոհիշյալ հոդվածների բովանդակային վերլուծությունը ցույց է տալիս, որ նախագծով նախատեսված համապատասխան պաշտոնատար անձանց կողմից պատգամավորի օրի­նա­կան գործունեությանը խոչընդոտելը արտահայտվելու է գրավոր հարցմանը չպատասխանելու կամ պատասխանելու երեքշաբաթյա ժամկետը խախտելու, պատգամավորի բարձրացրած հարցի քննարկումը կազմակերպելու դեպքում հնարավորին սեղմ ժամկետում նրան չտե­ղե­կաց­նելու, պատգամավորի հնարավորին սեղմ ժամկետում ընդունելությունը չիրակա­նաց­նե­լու, պատգամավորի ներկայությունը պետական և տեղական ինքնակառավարման մարմին­ների նիստերին չապահովելու միջոցով:

Անհրաժեշտ է նկատի ունենալ, որ Հայաստանի Հանրապետության Սահմանադրության 147-րդ հոդվածի համաձայն Կառավարությունը բաղկացած է վարչապետից, փոխվարչապե­տե­­րից և նախարարներից, և այդ տեսանկյունից պատահական չէ «Ազգային ժողովի կանո­նա­կարգ» սահմանադրական օրենքի 119-րդ հոդվածի 2-րդ մասի կարգավորումը, որի հա­մա­ձայն հարցը ստանալուց հետո երեքշաբաթյա ժամկետում վարչապետը կամ նրա հանձ­նա­րարությամբ Կառավարության անդամը գրավոր պատասխանում է հարցին: Այսինքն՝ տվյալ դեպքում խոսքը գնում է Կառավարության պատասխանի մասին, և Կառավարությունը, որպես գրա­վոր պատասխանը ներկայացնող մարմին, հանդես է գալիս որպես կոլեգիալ մարմին: Ուստի գտնում ենք, որ պատգամավորի օրինական գործունեությանը խոչընդոտելու դեպքում խոսքը կարող է գնալ ոչ թե վարչական, այլ քաղաքական պատասխանատվության մասին: Այլ կերպ ասած՝ պատգամավորը կամ մշտական հանձնաժողովը վարչապետին ուղղված հա­մա­պատասխան գրությամբ կարող է արձանագրել Կառավարության անդամի կամ այլ պաշ­տո­նա­տար անձի կողմից պատգամավորի գործունեությանը խոչընդոտելու փաստերը, որի արդ­յունքում կարող է բարձրացվել պաշտոնատար անձի հետագա պաշտոնավարման հարցը:

Ինչ վերաբերում է հանրային ծառայություն մատուցող մասնավոր ընկերության ղեկա­վար­նե­րին, ապա դրանք նախատեսված չեն ինչպես «Ազգային ժողովի պատգամավորի գործունեության երաշխիքների մասին» օրենքի 6-րդ հոդվածում, այնպես էլ Հայաստանի Հանրապետության օրենսդրական այլ ակտերով: Այդ առումով հիշյալ ձևակերպումը չի համապատասխանում իրավական որոշակիության սահմանադրական սկզբունքին:

Բացի դրանից, նախագծով առաջարկվող իրավախախտումն առաջարկվում է զետեղել Վար­չական իրավախատումների վերաբերյալ Հայաստանի Հանրապետության օրենսգրքի 5-րդ գլխում, որի վերտառությունն է «Քաղաքացիների իրավունքների և բնակչության առող­ջության դեմ ոտնձգող վարչական իրավախախտումներ»-ը, ինչը չի համապատասխանում նախագծի բովանդակությանը:

**ԵԶՐԱԿԱՑՈՒԹՅՈՒՆ**

**«Վարչական իրավախախտումների վերաբերյալ Հայաստանի Հանրապետության օրենսգրքում լրացում կատարելու մասին» ՀՀ օրենքի նախագծի բյուջետային բնագավառում կարգավորման ազդեցության գնահատման վերաբերյալ**

Նախագծով առաջարկվում է մի շարք պաշտոնատար անձանց կողմից պատգամավորի օրինական գործունեու­թյանը խոչընդոտելու համար սահմանել վարչական պատասխա­նատ­վու­թյուն:

ՀՀ օրենքի վերոնշված նախագծի ընդունումը կամ չընդունումը չի հանգեցնի ՀՀ պետական բյուջեի եկամուտների էական նվազեցման կամ ծախսերի ավելացման:



 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԺՈՂՈՎԻ ՆԱԽԱԳԱՀ

 21 փետրվարի 2019թ.

 Հայաստանի Հանրապետության Ազգային ժողովի պատգամավորներ Գևորգ Պետրոսյանի, Նորա Առուստամյանի, Արայիկ Աղաբաբյանի և Արթուր Դալլաքյանի կողմից օրենսդրական նախաձեռնության կարգով ներկայացված «Վարչական իրավախախտումների վերաբերյալ Հայաստանի Հանրապետության օրենսգրքում լրացում կատարելու մասին» Հայաստանի Հանրապետության օրենքի նախագծի քննարկման համար գլխադասային նշանակել Պետական-իրավական հարցերի մշտական հանձնաժողովը:

 ԱՐԱՐԱՏ ՄԻՐԶՈՅԱՆ

*ՆԱԽԱԳԻԾ*

*Պ-016-21.02.2019-ՊԻ-011/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

***Հոդված 1.*** Վարչական իրավախախտումների վերաբերյալ 1985 թվականի դեկտեմբերի 6-ի ՀՀ օրենսգիրքը լրացնել 422 հոդվածով՝ հետեւյալ բովանդակությամբ՝

«*Հոդված 422 . Պատգամավորի օրինական գործունեությանը խոչընդոտելը*

Կառավարության անդամների, ինչպես նաեւ Կառավարության, վարչապետի, նախարարու­թյուն­ների երթակա պետական կառավարման համակարգի մարմինների ղեկավարների, Հա­յաստանի Հանրապետության դիվանագիտական ծառայության մարմինների, համայնք­նե­րի ղեկավարների եւ հանրային ծառայություն մատուցող մասնավոր ընկերության ղեկա­վար­ների կողմից պատգամավորի օրինական գործունեությանը խոչընդոտելը, որն արտա­հայտ­վել է ՀՀ օրենսդրությամբ պատգամավորին վերապահված իրավունքներն ապահո­վել­ուց հրաժարվելու, դրանք ապահովելունց խուսափելու կամ այդ իրավունքների ապահովման ուղղությամբ խելամիտ գործողություններ չձեռնարկելու կամ պատգամավորի գործունեու­թյանը ցանկացած այլ եղանակով խոչընդոտելով՝

առաջացնում է տուգանքի նշանակում՝ սահմանված նվազագույն աշխատավարձի հարյուրա­պատիկի չափով:

Նույն արարքը, որը կատարվել է սույն հոդվածի 1-ին մասում նախատեսված տուգանքի նշանա­կու­մից հետո՝ մեկ տարվա ընթացքում՝

առաջացնում է տուգանքի նշանակում՝ սահմանված նվազագույն աշխատավարձի երեքհար­յուրապատիկի չափով:»:

***Հոդված 2.*** Նույն օրենսգրքի 223-րդ հոդվածի 4-րդ կետի «պաշտպանի» բառից հետո ավելացնել «իսկ 422 -ով նախատեսված դեպքերում ՀՀ Ազգային Ժողովի պատգամավորի»:

***Հոդված 3.*** Սույն օրենքն ուժի մեջ է մտնում պաշտոնական հրապարակ՟ման օրվան հաջորդող տասներորդ օրը:

**ՀԻՄՆԱՎՈՐՈՒՄ**

**ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԻ ՆԱԽԱԳԾԻ ՎԵՐԱԲԵՐՅԱԼ**

ՀՀ Սահմանադրության 4-րդ հոդվածի համաձայն՝ պետական իշխանություն իրականացվում է Սահմանադրությանը եւ օրենքներին համապատասխան՝ օրենսդիր, գործադիր եւ դատական իշխանությունների բաժանման եւ հավասարակշռման հիման վրա: ՀՀ Սահմանադրության 94-րդ հոդվածի համաձայն՝ պատգամավորը ներկայացնում է ամբողջ ժողովրդին, կաշկանդված չէ հրամայական մանդատով, առաջնորդվում է իր խղճով եւ համոզմունքներով: Հիմնական օրենքի 97-րդ հոդվածը սահմանում է, որ պատգամավորի գործունեության երածխիքները սահմանվում են օրենքով:

ՀՀ ԱԺ պատգամավորրի գործունեության երաշխիքները սահմանվում են «ՀՀ Ազգային ժողովի պատգամավորի գործունեության երաշխիքների մասին» 2016 թվականի դեկտեմբերի 16-ի օրենքով, որի 6-րդ հոդվածի համաձայն՝ «1. Պատգամավորն իրավունք ունի հարցումներով եւ առաջարկներով դիմելու պետական կառավարման համակարգի մարմիններին, տեղական ինքնակառավարման մարմիններին եւ դրանց պաշտոնատար անձանց:

2. Իրավասու պաշտոնատար անձինք պարտավոր են՝

1) երեքշաբաթյա ժամկետում քննարկել պատգամավորի գրավոր հարցումը կամ առաջարկը եւ գրավոր պատասխանել նրան.

2) պատգամավորի բարձրացրած հարցի քննարկումը կազմակերպելու դեպքում հնարավորինս սեղմ ժամկետում տեղեկացնել նրան:

3. Պատգամավորը հնարավորինս սեղմ ժամկետում ընդունելության իրավունք ունի Կառավարության անդամների, ինչպես նաեւ Կառավարությանը, վարչապետին եւ նախարարություններին ենթակա պետական կառավարման համակարգի մարմինների ղեկավարների, Հայաստանի Հանրապետության դիվանագիտական ծառայության մարմինների, համայնքների ղեկավարների կամ իր գրավոր հարցմանը, առաջարկին պատասխանելու իրավասություն ունեցող պաշտոնատար անձանց մոտ:

4. Պատգամավորն օրենսդրությամբ սահմանված կարգով կարող է ներկա լինել պետական եւ տեղական ինքնակառավարման մարմինների նիստերին։»:

Իրավունքի տեսությունից հայտնի է, որ սուբյեկտիվ իրավունքների իրականացման երաշխիքների շարքում կարեւոր տեղ է զբաղեցնում հանդիպակաց սուբյեկտի կողմից իր պարտականությունների չկատարումը կամ ոչ պատշաճ կատարումը, որով, փաստորեն, խոչընդոտվում է սուբյեկտիվ իրավունքի ռեալ կենսագործումը: ՀՀ գործող օրենսդրությամբ, մասնավորապես՝ ոչ ՀՀ Քրեական օրենսգրքով, ոչ էլ Վարչական իրավախախտումների վերաբերյալ ՀՀ օրենսգրքով որեւէ պատասխանատվություն նախատեսված չէ պատգամավորի օրինական գործունեությանը խոչընդոտելու համար, ինչի պայմաններում պատգամավորի կողմից իր լիազորությունների իրականացումը հաճախ է հանդիպում պրակտիկ խոչընդոտների:

ՀՀ Սահամանադրության 88-րդ հոդվածի 3-րդ մասի համաձայն՝ Ազգային ժողովը՝ ի դեմս մշտական հանձնաժողովների, վերահսկողության է իրականացնում գործադիր իշխանության նկատմամբ: Այս իմաստով խորհրդարանական վերահսկողության ինստիտուտի պատշաճ իրացումն ապահովելու նպատակով պատգամավորի գործունեության իրավական երաշխիքների շարքում կարեւոր է նրա գործունեությանը խոչընդոտելու համար իրավական պատասխանատվություն նախատեսող իրավադրույթի առկայությունը ՀՀ օրենսդրությունում:

Ի դեպ, համանման նորմեր նախատեսված են նաեւ Աշխատողների ներկայացուցիչների համար (ՎԻՎՕ հոդված 411 ), Մարդու իրավունքների պաշտպանի համար(ՎԻՎՕ հոդված 2068 ), Պրոբացիայի ծառայության համար (ՎԻՎՕ հոդված 20610 ), Կոռուպցիայի կանխարգելման հանձնաժողովի համար (ՎԻՎՕ հոդված 20614 ) եւ այլն:

Հաշվի առնելով պատժիչ քաղաքականության ժամանակակից մոտեցումները, ինչպես նաեւ հավանականորեն ենթադրվող արարքների հանրային վտանգավորության աստիճանը, կարծում ենք՝ ճիշտ է ենթադրվող արարքների համար վարչական ներգործության միջոցների կիրառումը: Այս իմաստով առաջարկվող լրացումը նախատեսում ենք կատարել Վարչական իրավախախտումների վերաբերյալ ՀՀ օրենսգրքում:

**Հոդված 223. Վարչական դատարանները**

***(վերնագիրը փոփ. 07.02.12 ՀՕ-2-Ն)***

Վարչական դատարանները քննում են`

1) սույն օրենսգրքի 41.5, 972, 973, 147, 1661, 172.3 հոդվածներով, 1801, 182, 1831, 1892 -1896, 189.9-189.10 հոդվածներով, 1982 հոդվածի չորրորդ մասով և 2065, 20610, 20611, 20612, 20613, 206.16, 206.14 հոդվածներով նախատեսված դեպքերում` վարչական իրավախախտման վերաբերյալ արձանագրություն կազմելու իրավասություն ունեցող պետական կամ տեղական ինքնակառավարման մարմինների (պաշտոնատար անձանց) հայցադիմումով.

2) սույն օրենսգրքի 1705, 1897 հոդվածներով և 1982 հոդվածի հինգերորդ մասով նախատեսված դեպքերում` ֆիզիկական կամ իրավաբանական անձանց հայցադիմումով.

3) սույն օրենսգրքի 2069 հոդվածով նախատեսված դեպքում` դատավճռի, վճռի կամ այլ

դատական ակտի կատարումն ապահովող պետական մարմնի (պաշտոնատար անձի)

հայցադիմումով.

4) սույն օրենսգրքի 2068 հոդվածով նախատեսված դեպքում` մարդու իրավունքների

պաշտպանի, *իսկ 422-ով նախատեսված դեպքերում ՀՀ Ազգային Ժողովի պատգամավորի*

հայցադիմումով.

5) սույն օրենսգրքի 206.15-րդ հոդվածով նախատեսված դեպքում` Սահմանադրական

դատարանի աշխատակազմի ղեկավարի հայցադիմումով.

6) սույն օրենսգրքի 40.1-40.4 և 40.6-40.15 հոդվածներով նախատեսված դեպքերում վարչական իրավախախտման վերաբերյալ արձանագրություն կազմելու իրավասություն ունեցող պետական մարմինների (պաշտոնատար անձանց) կամ համապատասխան ընտրություններին մասնակցող կուսակցությունների, կուսակցությունների դաշինքների, համայնքի ղեկավարի կամ ավագանու անդամի թեկնածուների կամ այդ ընտրությունների ժամանակ դիտորդական առաքելություն իրականացնող հասարակական կազմակերպությունների, ինչպես նաև հանրաքվեի ժամանակ քարոզչության կողմերի հայցադիմումով:

***(223-րդ հոդվածը փոփ 01.07.91, 11.05.92, 02.09.93 ՀՕ-79, 19.05.95 ՀՕ-137, 04.11.96 ՀՕ-85,***

***03.12.96 ՀՕ-102, 02.12.97 ՀՕ-162, 19.03.99 ՀՕ-287, 10.10.00 ՀՕ-96, 11.09.01 ՀՕ-215, 01.12.03***

***ՀՕ-47-Ն, 24.03.05 ՀՕ-78-Ն, լրաց. 01.06.06 ՀՕ-115-Ն, 21.02.07 ՀՕ-73-Ն, փոփ. 22.12.10 ՀՕ-10-***

***Ն, խմբ. 08.02.11 ՀՕ-48-Ն, փոփ. 26.05.11 ՀՕ-165-Ն, լրաց. 19.03.12 ՀՕ-34-Ն, փոփ. 07.02.12 ՀՕ-***

***2-Ն, լրաց. 17.05.16 ՀՕ-51-Ն, փոփ., լրաց. 16.12.16 ՀՕ-8-Ն, փոփ. 01.03.17 ՀՕ-45-Ն, լրաց. 09.06***